132 
TÁRSULATI ÜGYEK. 
A fentebbi értékeket a jó ivóvíz határértékeivel összehasonlítva látjuk, hogy 
Temesvár ivóvizei még távolról sem felelnek meg az egészségtan követelményeinek - 
A szerző által végzett talajlég-elemzésekből is kitűnik, hogy Temesvár talaja 
erősen fertőzött s ennélfogva jó ivóvizet nem szolgáltathat, miért is szerző csator¬ 
názás és vízvezeték sürgős létesítését ajánlja. 
Temesvár ivóvizei oly nagy mértékben vannak fertőzve, hogy szerző szerint 
hiába való volna, ha azokat akár természetes, akár mesterséges szűrőkkel akarnók 
megtisztítani. 
Ezen kútvizeket csak tartós felforralás által tisztíthatni meg, a mennyiben a 
jó felforralásnál minden alsóbbrendű szervezet elpusztul saz ásványos alkotó részek 
egy része is kiválik. Ha ezen felforralt vizet agyag korsóban jól lehűtjük és 1—2 
thealevelet adunk még hozzá a legpompásabb és egészségesebb italt nyerjük. 
Loczka József. 
TÁRSULATI ÜGYEK. 
ni. szakülés 1893 május hó 3-án. 
Elnök : Dr. Szabó József. 
Az első titkár jelenti, hogy Burány János Esztergomban és Bernáth József 
Budapesten a társulatnak hosszú idő óta rendes tagjai s az utóbbi egyszersmind 
egykori titkára elhunytak ; e jelentés szomorú tudomásul szolgál. 
Rendes tagoknak ajánl tatnak : Franzé Rezső műegyetemi tanársegéd Buda¬ 
pesten, ajánlja Zimányi Károly m. titkár; Klekner László bányatiszt Resicza- 
bányán ajánlja Bene Géza r. tag. 
Az előadások sorát megnyitja: 
1. Dr. Lörenthey Imre, aki « Kurd (Tolna megye) pontusi faunáját-ról 
értekezik. 
Az előadó 1892 év nyarán gazdag faunát gyűjtött a nevezett helység keleti 
részén, a Kapós folyó jobb partján, a mely fajbőségénél fogva az eddig ismert 
leggazdagabb lelethelyek közé emeli a kurdit. A fauna igen vegyes jellegű alakokat 
tartalmaz a felső és alsó pontusi, valamint a paludina rétegekből és a görög- 
országi pontusi képződményekből. Sok alak közös a tihanyi és radmanesti alsó 
pontusi képződménynyel. A congeriák közül uralkodó a C. triangularis Partsch, 
míg a C. rhomboidea Horn. igen ritka. Ezen lelethelyen szerzett tapasztalat is 
megerősíti az előadó azon régebbi állítását, hogy a C. rhomboidea Horn. és 
C. triangularis Partsch tömeges fellépte által jellegzett rétegek faunájokat 
illetőleg eltérnek egymástól és így külön facieseknek veendők. A gyűjtött gazdag 
fauna alapján ki lehetett mutatni, hogy ezen rétegek daczára annak, hogy sok 
paludinát (vivipara) tartalmaznak, nem tartoznak a paludina rétegekhez, mint azt 
Neumayr és Paul állították. Mint minden újabb vagy még ki nem zsákmányolt 
lelethelyen, úgy itt is több új alak van, úgymint: anodonta, egy törzs alak, mely¬ 
ből a most élő magyarországi anodonták származnak, továbbá egy congeria, egy 
dreissensia, két hydrobia és egy micromelania. 
( 106 ) 
